CELEX: 32005R1179
Language: el
Date: 2005-07-20 00:00:00
Title: Κανονισμός (ΕΚ) αριθ. 1179/2005 της Επιτροπής, της 20ής Ιουλίου 2005, για διόρθωση του κανονισμού (ΕΚ) αριθ. 990/2005 για καθορισμό των κατ' αποκοπή τιμών κατά την εισαγωγή για τον καθορισμό της τιμής εισόδου ορισμένων οπωροκηπευτικών

21.7.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 189/30
            
         ΚΑΝΟΝΙΣΜΌΣ (ΕΚ) αριθ. 1179/2005 ΤΗΣ ΕΠΙΤΡΟΠΉΣ
   της 20ής Ιουλίου 2005
   για διόρθωση του κανονισμού (ΕΚ) αριθ. 990/2005 για καθορισμό των κατ' αποκοπή τιμών κατά την εισαγωγή για τον καθορισμό της τιμής εισόδου ορισμένων οπωροκηπευτικών
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 2200/96 του Συμβουλίου, της 28ης Οκτωβρίου 1996, για την κοινή οργάνωση των αγορών στον τομέα των οπωροκηπευτικών (1),
   τον κανονισμό (ΕΚ) αριθ. 3223/94 της Επιτροπής, της 21ης Δεκεμβρίου 1994, σχετικά με τις λεπτομέρειες εφαρμογής του καθεστώτος κατά την εισαγωγή οπωροκηπευτικών (2), και ιδίως το άρθρο 4 παράγραφος 1,
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 990/2005 της Επιτροπής (3) καθόρισε ιδίως τις κατ’ αποκοπή τιμές κατά την εισαγωγή για τον καθορισμό της τιμής εισόδου των λεμονιών.
            
         
               (2)
            
            
               Από μια επαλήθευση προέκυψε ότι στο παράρτημα του κανονισμού (ΕΚ) αριθ. 990/2005 παρεισέφρησε ένα σφάλμα όσον αφορά τα λεμόνια καταγωγής Αργεντινής. Ο εν λόγω κανονισμός πρέπει, συνεπώς, να διορθωθεί.
            
         
               (3)
            
            
               Στο άρθρο 4 παράγραφος 3 του κανονισμού (ΕΚ) αριθ. 3223/94 προβλέπεται ότι, εφόσον, για ένα προϊόν, δεν ισχύει καμία κατ' αποκοπή τιμή κατά την εισαγωγή, για μία καθορισμένη προέλευση, εφαρμόζεται ο μέσος όρος των κατ’ αποκοπή τιμών κατά την εισαγωγή. Ως εκ τούτου, πρέπει να επανυπολογισθεί αυτός ο μέσος όρος όταν διορθώνεται μία από τις κατ' αποκοπή τιμές κατά την εισαγωγή που τον απαρτίζουν.
            
         
               (4)
            
            
               Η εφαρμογή της διορθωμένης κατ' αποκοπή τιμής κατά την εισαγωγή πρέπει να ζητείται από τον ενδιαφερόμενο, ώστε να μην υποστεί αναδρομικά τις αρνητικές επιπτώσεις,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα του κανονισμού (ΕΚ) αριθ. 990/2005 τροποποιείται σύμφωνα με το παράρτημα του παρόντος κανονισμού.
   Άρθρο 2
   Μετά από αίτηση του ενδιαφερομένου, το τελωνείο όπου πραγματοποιείται η ανάληψη προβαίνει σε μερική επιστροφή των δασμών για τα λεμόνια καταγωγής των σχετικών τρίτων χωρών, τα οποία ετέθησαν σε ελεύθερη κυκλοφορία κατά τη διάρκεια της περιόδου εφαρμογής των κατ' αποκοπή τιμών κατά την εισαγωγή που καθόρισε ο κανονισμός (ΕΚ) αριθ. 990/2005 για τις 30 Ιουνίου 2005.
   Οι αιτήσεις επιστροφής υποβάλλονται, το αργότερο, στις 31 Οκτωβρίου 2005 και συνοδεύονται από τη διασάφηση θέσης σε ελεύθερη κυκλοφορία για τη σχετική εισαγωγή.
   Άρθρο 3
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 20 Ιουλίου 2005.
      
         
            Για την Επιτροπή
         
         J. M. SILVA RODRÍGUEZ
         
            Γενικός Διευθυντής Γεωργίας και Αγροτικής Ανάπτυξης
         
      
   
   
      (1)  ΕΕ L 297 της 21.11.1996, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 47/2003 της Επιτροπής (ΕΕ L 7 της 11.1.2003, σ. 64).
   
      (2)  ΕΕ L 337 της 24.12.1994, σ. 66· κανονισμός όπως τροποποιήθηκε τελευταία από τον κανονισμό (ΕΚ) αριθ. 386/2005 (ΕΕ L 62 της 9.3.2005, σ. 3).
   
      (3)  ΕΕ L 168 της 30.6.2005, σ. 8.
   ΠΑΡΑΡΤΗΜΑ
   Στο παράρτημα του κανονισμού (ΕΚ) αριθ. 990/2005, οι κατ' αποκοπή τιμές κατά την εισαγωγή που ισχύουν για τα λεμόνια (κωδικός ΣΟ 0805 50 10) αντικαθίστανται από τις ακόλουθες κατ’ αποκοπή τιμές κατά την εισαγωγή:
   
      
                  (EUR/100 kg)
               
            
                  Κωδικός ΣΟ
               
               
                  Κωδικός τρίτης χώρας
               
               
                  Κατ’ αποκοπή τιμή κατά την εισαγωγή
               
            
                  «0805 50 10
               
               
                  382
               
               
                  71,1
               
            
                  388
               
               
                  65,3
               
            
                  528
               
               
                  55,5
               
            
                  624
               
               
                  71,1
               
            
                  999
               
               
                  65,8»